*Уруглар кижизидилгезинге ада-иенин ролю.*

Уруглар кижизидилгезинге ада-иенин улегери чуден-даа артык салдарлыг дээрзин чамдык ада-иелернин тоомчага албайн бары хомуданчыг. Эртемденнернин шинчилеп турары-биле алырга, арага ижер, таакпы тыртар уругларнын ада-иези колдуунда арагалап, таакпылап чораан болур. Ынчангаш, специалистер уруглар коруп турда таакпы тыртпазын, арага ишпезин сумелеп турар. Бир эвес силер шуут-ла ишпес азы 2-1 ижер болзунарза, уругларынарга ёзулуг-ла улегерни коргузуп турарынар ол болур. Кажан байырлалдар эрттирип тургаш, хой арага-дары делгевези. Улуска арага-дары сыгавазы – силернин улегер-чижээнер болур.

Аргажок ог-буленин бир кижизинин алкоголизмден аарып турар болза, ону уругдан чажырган херээ чок. Оларга ол база рак азы диабет ышкаш берге, улуг аарыг-дыр дээрзин билиндирер. Алкоголизм дугайында материалдардан тыптынып, оон-биле уругларны таныштырып, эки тайылбырланар.

Уругларынарнын чоок эдержип чоруур эштерин эки билип алынар. Уруг бодун хундулеп билир, кым мен деп чувени медереп билир кылдыр оорединер. Кажан анаа оске улус арага ижип, таакпы тыртарын албадаарга «чок» харыылап билир кылдыр оорединер. Ынчангаш силернин уругларынар улуг улустун хайгааралы чокка чер чорувас, улуг улустар чокка оске эш-оорунун бажынынга торуттунген хуннер байырлалдарынче барбазы эки.

Уругларынарнын сонуургалын кезээде деткип чорунар.: янзы-буру секция, кружок баарын хоруванар. Спортчу оюннар, маргылдааларга оларнын ыявыла бирги черни алыры албан эвес, уруг хостуг уезин бодунун сеткилинге таарыштыр эрттирери чугула. Бир эвес уруг спортка хандыкшылдыг болза, оон арага-таакпыдан ырак болуру чугаажок. Уругларынар-биле хостуг уенерни кады эрттирер болзунарза, доктаамал олар-биле турар болзунарза эки.

Уругларынарны доктаамал мактап, деткип чорунар. Унунер, коружунер-биле олрга ынаанарны коргузуп чорунар. Уругларынар-биле оода-ла хунде 10-20 минута иштинде чугаалажырын утпанар.

Хуннун-не «кайы-хире ооредин, школада онза-солун чуу болуп тур, эштерин-биле чуну канчалдынар» дээн чижектиг айтырыгларны салып, оон амыдыралын сонуургап чорунар. Уругларынарнын харыызын кичээнгейлиг дыннанар, херек апарган уеде уругларынарга сумеден, дузадан кадынар.